b'\n_START_ARTICLE_\nFredericia-Vamdrup-banen\n_START_SECTION_\nHistorie\n_START_PARAGRAPH_\nAnl\xc3\xa6gget af str\xc3\xa6kningen blev p\xc3\xa5begyndt i 1863 som den n\xc3\xb8rrejyske del af en jernbane mellem Fredericia og Flensborg og var en del af kontakten med Peto, Brassey and Betts om anl\xc3\xa6g af de f\xc3\xb8rste baner i Jylland og p\xc3\xa5 Fyn. Arbejdet gik i st\xc3\xa5 under krigen i 1864 og kom f\xc3\xb8rst i gang igen i begyndelsen af 1865, men blev \xc3\xa5bnet samtidig med at banen fra Flensborg n\xc3\xa5ede gr\xc3\xa6nsen ved Farris. Str\xc3\xa6kningen indviedes den 1. november 1866, og samtidig indviedes str\xc3\xa6kningen mellem Middelfart og Strib, s\xc3\xa5ledes at der herefter var togforbindelse mellem K\xc3\xb8benhavn og landegr\xc3\xa6nsen ved Vamdrup._NEWLINE_Gr\xc3\xa6nsedragningen var ikke endelig afsluttet, da banen \xc3\xa5bnede, og gr\xc3\xa6nsestationen i Vamdrup opf\xc3\xb8rtes derfor som en midlertidig bygning af tr\xc3\xa6. Den stod dog til 1911, hvor den br\xc3\xa6ndte. _NEWLINE_Valget af Vamdrup som gr\xc3\xa6nsestation kan synes underligt, idet gr\xc3\xa6nsen forl\xc3\xb8b nogle kilometer sydligere, men omr\xc3\xa5det ved gr\xc3\xa6nsen var sumpet og ikke velegnet til form\xc3\xa5let. Derfor indgik Danmark og Preussen en aftale om, at togskift foregik i Vamdrup. Str\xc3\xa6kningen fra gr\xc3\xa6nsen til Vamdrup skulle oprindelig have tilh\xc3\xb8rt selskabet, som drev str\xc3\xa6kningen syd for gr\xc3\xa6nsen, men blev overtaget af de Jysk-Fyenske Jernbaner._NEWLINE_Str\xc3\xa6kningen er nu dobbeltsporet \xe2\x80\x93 sidste del fra Lunderskov til Vamdrup blev taget i brug i 1955. Str\xc3\xa6kningen syd derfor er stadig enkeltsporet, men dobbeltspor anl\xc3\xa6gges i 2014-2015._NEWLINE_Som en del af landanl\xc3\xa6ggene til Storeb\xc3\xa6ltsforbindelsen \xc3\xa5bnede i 1993 en 6 km lang dobbeltsporet elektrificeret forbindelsesbane til Den fynske hovedbane mellem Taulov og Snogh\xc3\xb8j ved Jyllandssiden af Lilleb\xc3\xa6ltsbroen. Tog fra Fyn mod Esbjerg og Padborg undgik herved at skulle rebroussere p\xc3\xa5 Fredericia.\n_START_SECTION_\nTrafik\n_START_PARAGRAPH_\nI dag er der en blandet trafik af godstog, regonaltog, Intercity og internationale tog.'